text: Es vos se mére fors de le sale issue
   Et les degrés contreval deschendue,
   Od li l’espose ki si est irascue
   K’ainc puis chele hore ne fut en giu veue
   Ne de cier paile ue d’ermine viestue
   K’ele en le cambre fu sole remansue.
   Kant il les voil tos li sans li remue:
   Crient ke se mére ne soit apercheue
   Et par peciet ne l' conoisse se drue.
   De le paor k’il en a recheue
   Trestot li vis et li cors li tressue.
  